
U22008-001364/11.04.2008

REFERAT

privind aprobarea Planului Urbanistic de Detaliu „Amplasare Hotel ****, in regim S+P+4E+M”, strada Ungureanu nr. 2, Timisoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere documentaţia înregistrată cu nr. U22008-001364/28.02.2008, cu completarile ulterioare conform fisei anexa, prin care se solicită avizarea din punct de vedere urbanistic a Planului Urbanistic de Detaliu „Amplasare Hotel ****, in regim S+P+4E+M”, strada Ungureanu nr. 2, Timisoara
Având în vedere cerinţele Certificatului de Urbanism nr. 7415 din 13.12.2006, prelungit pana la data de 12.12.2008.
Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu „Amplasare Hotel ****, in regim S+P+4E+M”, strada Ungureanu nr. 2, Timisoara.
Documentaţia este iniţiată de firma S.C. B & N COMPANY S.R.L. in baza Contractului de Locatiune nr. 2098 din 14.08.2006, incheiat cu proprietara terenului Parohia Bisericeasca Ortodoxa Sarba Timisoara Cetate şi a fost elaborată de firma de proiectare S.C. SPATIU U.A.D. S.R.L. Timişoara, pr. nr. 11/2006.

Terenul propus pentru construire este situat în zona centrala a municipiului Timisoara, definit ca Sit urban Cartier « CETATE Timisoara» ce figureaza pe lista Monumentelor Istorice din judetul Timis la pozitia TM–II–s–A–06095. Parcela situata pe strada Ungureanu nr. 2 colt cu strada Savoya, a ramas libera in urma prabusirii vechii constructii in anul 1992, avand in ruina fundatiile si probabil parti din subsol.
Conform PUG Timisoara aprobat prin HCL nr. 157/2002, prelungit cu HCL nr. 139/2007 si a Regulamentului de Urbanism « Cartier CETATE » aprobat prin HCL nr. 52 din 23.02.1999, terenul face parte din cvartalul 40 – cvartal interior Cetatii. Astfel, « parcelele eliberate de constructii, indiferent din ce motiv si de determinarile functionale ale noii cladiri, vor fi structurate conform tipologiei folosite in zona, CUT si POT vor fi cuprinsi in limitele celor deja existenti in Cartierul Cetate ».
Intrucat zona studiată, care face obiectul acestei documentaţii se află în zonă protejată sau de protecţie a monumentelor istorice, respectiv zone de interes deosebit s-au obtinute Avizul Comisiei Zonale a Monumentelor Istorice nr. 157/U/22.05.2007 si Avizul Consiliului Judeţean Timiş nr. 38/09.04.2008 care inlocuieste  Avizul CJT nr. 14/18.02.2008.da
Documentatia, Plan Urbanistic de Detaliu „Amplasare Hotel ****, in regim S+P+4E+M”, strada Ungureanu nr. 2, Timisoara a fost introdusa si in Comisia Tehnica de Amenajare a Teritoriului si de Urbanism – CTATU, unde a obtinut Avizul favorabil nr. 07.III/07.06.2007.
Prin prezentul Plan Urbanistic de Detaliu „Amplasare Hotel ****, in regim S+P+4E+M”, strada Ungureanu nr. 2, Timisoara, nu se incalca prevederile OUG nr. 114/2007 privind modificarea si completarea OUG nr. 195/2005 privind protectia mediului.

Terenul studiat, in suprafata totala de  495 mp este identificat prin C.F. nr. 538, nr. cad. 301, proprietar Parohia Bisericeasca Ortodoxa Sarba Timisoara Cetate cu nr. 9118/1934 si restabilire situatie anterioara cu nr. 5242/1995, interdictie de instrainare si grevare asupra terenului de 495 mp in favoarea  S.C. B & N COMPANY S.R.L.
Documentaţia are drept obiectiv realizarea unei  constructii ce va fi conformata dupa tipologia folosita la casele din zona si subordonata coerentei de ansamblu, avand functiune complatibila cu zona  - hotel. Amplasarea constructiei se propune pe limitele terenului, la strada cu front continuu si curte interioara, in regim de inaltime de S+P+4E+M. Parterul va fi ocupat cu zona de primire receptie, bar, restaurant de 60 de locuri, salon mic dejun. La subsol va fi amplasata bucataria restaurantului si spatii tehnice iar la etajele 1, 2, 3, 4 camere cazare. In mansarda este propusa a sala de intalniri si servicii. Pentru un hotel de 4 *, inaltimea minima a camerelor este de 2,80 m, fapt ce permite ca in 2 nivele de 4,5m din cladirile vechi sa se realizeze 3 nivele de constructie noua. 

Avand in vedere programul desfasurat de municipalitate « Concept integrat de Masuri a Cartierelor Istorice din Timisoara », aprobat prin HCL nr. 3/2007 in vederea implementarii proiectului « Reabilitare Prudenta si Revitalizare Economica a Cartierelor Istorice din Timisoara », aprobat prin HCL nr. 21/2006, precum si « Studiul privind dezvoltarea spatiala in Aglomerarea Urbana Timisoara » aprobat prin HCL nr. 325/2005 propunerea din documentatie nu necesita asigurarea locurilor de parcare pe proprietate, fapt pentru care a fost obtinuta Adresa Comisiei de Circulatie nr. TH2007 – 003266/11.10.2007 prin care se mentioneaza ca nu necesita aviz din partea comisiei.
Obtinerea Autorizatiei de Construire se va putea elibera sub rezerva dotarii in mod obligatoriu a cladirii cu lift, conform reglementarilor in vigoare.

Indicii propuşi prin documentaţie sunt:

POT max = 85 %

CUT max = 5
Regim de inaltime max. S+P+4E+M

Se vor respecta toate condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic de Detaliu „Amplasare Hotel ****, in regim S+P+4E+M”, strada Ungureanu nr. 2, Timisoara, se va integra în Planul Urbanistic General al Municipiului Timişoara şi va avea o valabilitate de 10 ani. 

